ᱮᱰᱟᱢᱥᱴᱟᱣᱩᱱ, ᱯᱤᱴᱠᱟᱭᱨᱱ ᱰᱷᱤᱯ ᱠᱚ

ᱮᱰᱟᱢᱥᱴᱟᱣᱩᱱ ᱫᱚ ᱦᱩᱭᱩᱜ ᱠᱟᱱᱟ ᱯᱤᱴᱠᱟᱭᱟᱨᱱ ᱰᱷᱤᱯ ᱠᱚ ᱨᱮᱭᱟᱜ ᱨᱟᱡᱽᱜᱟᱲ ᱾ ᱫᱚᱠᱷᱤᱱ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱨᱮ ᱢᱮᱱᱟᱜ ᱢᱤᱫᱴᱟᱝ ᱥᱩᱢᱩᱝ ᱵᱨᱤᱴᱤᱥ ᱳᱣᱟᱨᱥᱤᱡᱽ ᱴᱚᱴᱷᱟ, ᱯᱤᱴᱠᱟᱭᱟᱨᱱ ᱰᱷᱤᱯ ᱠᱚ ᱨᱮ ᱢᱤᱫᱴᱟᱝ ᱥᱩᱢᱩᱝ ᱜᱤᱨᱟᱹᱵᱟᱥᱤ ᱴᱚᱴᱷᱟ ᱠᱟᱱᱟ᱾

᱒᱐᱒᱐ ᱥᱮᱨᱢᱟ ᱨᱮᱭᱟᱜ ᱡᱟᱱᱩᱣᱟᱨᱤ ᱨᱮᱭᱟᱜ ᱞᱮᱠᱷᱟ ᱞᱮᱠᱟᱛᱮ, ᱮᱰᱟᱢᱥᱴᱟᱣᱩᱱ ᱨᱮᱱ ᱦᱚᱲ ᱞᱮᱠᱷᱟ ᱔᱗, ᱡᱟᱦᱟᱸ ᱫᱚ ᱦᱩᱭᱩᱜ ᱠᱟᱱᱟ ᱯᱤᱴᱠᱟᱭᱟᱨᱱ ᱰᱷᱤᱯ ᱠᱚ ᱨᱮᱭᱟᱜ ᱜᱩᱴ ᱦᱚᱲ ᱞᱮᱠᱷᱟ ᱠᱟᱱᱟ᱾ ᱱᱚᱶᱟ ᱜᱟᱫᱮᱞ ᱨᱮᱭᱟᱜ ᱮᱴᱟᱜ ᱥᱟᱱᱟᱢ ᱰᱷᱤᱯ ᱠᱚ ᱨᱮ ᱦᱚᱲ ᱠᱚ ᱵᱟᱹᱱᱩᱜ ᱠᱚᱣᱟ᱾ ᱮᱰᱟᱢᱥᱴᱟᱣᱩᱱ  ᱡᱟᱹᱥᱛᱤ ᱦᱚᱲᱜᱮ ᱡᱟᱦᱟᱸ ᱨᱮ ᱜᱤᱨᱟᱹᱵᱟᱥᱤ ᱠᱚ ᱛᱟᱦᱮᱸᱱᱟ, ᱚᱱᱟ ᱠᱷᱚᱱ ᱰᱷᱤᱯ ᱨᱮᱭᱟᱜ ᱮᱴᱟᱜ ᱴᱚᱴᱷᱟ ᱨᱮ ᱩᱱᱠᱩ ᱡᱚᱢᱟᱜ ᱪᱟᱥ ᱠᱚ ᱪᱟᱥᱟ᱾

ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱮᱰᱟᱢᱥᱴᱟᱣᱩᱱ ᱦᱩᱭᱩᱜ ᱠᱟᱱᱟ ᱡᱮᱜᱮᱫ ᱨᱮᱭᱟᱜ ᱫᱚᱥᱟᱨ ᱦᱩᱰᱤᱧ ᱨᱟᱡᱽᱜᱟᱲ ᱾ ᱱᱚᱣᱟ ᱨᱮ ᱴᱮᱞᱤᱵᱷᱤᱥᱚᱱ, ᱥᱮᱴᱮᱞᱟᱭᱤᱴ ᱤᱱᱴᱟᱨᱱᱮᱴ ᱟᱨ ᱴᱮᱞᱤᱯᱷᱳᱱ ᱨᱮᱭᱟᱜ ᱵᱮᱵᱚᱥᱛᱷᱟ ᱢᱮᱱᱟᱜᱼᱟ, ᱮᱱᱠᱷᱟᱱ ᱥᱟᱹᱜᱟ6 ᱨᱮᱭᱟᱜ ᱢᱩᱲᱩᱫ ᱩᱯᱟᱹᱭ ᱦᱟᱢ ᱨᱮᱰᱤᱭᱳ ᱠᱟᱱᱟ᱾ 'ᱦᱤᱞ ᱚᱯᱷ ᱰᱤᱯᱷᱤᱠᱚᱞᱴᱤ' ᱰᱷᱤᱯ ᱨᱮᱭᱟᱜ ᱡᱮᱴᱤ ᱫᱚ ᱥᱟᱦᱟᱨ ᱥᱟᱞᱟᱜ ᱡᱚᱲᱟᱣ ᱟᱠᱟᱫᱟᱭ᱾

 ᱱᱟᱜᱟᱢ 

᱑᱑ ᱥᱚᱛᱟᱵᱫᱤ ᱨᱮ ᱯᱳᱞᱤᱱᱮᱥᱤᱭᱟᱱ ᱠᱚ ᱫᱟᱨᱟᱭ ᱛᱮ ᱰᱷᱤᱯ ᱠᱚ ᱛᱷᱟᱯᱚᱱ ᱛᱟᱞᱟᱛᱮ ᱯᱤᱴᱠᱟᱭᱨᱱ ᱰᱷᱤᱯᱠᱚ ᱨᱮᱭᱟᱜ ᱱᱟᱜᱟᱢ ᱮᱛᱚᱦᱚᱵ ᱞᱮᱱᱟ᱾ ᱯᱳᱞᱤᱱᱮᱥᱤᱭᱟᱹ ᱠᱚ ᱢᱤᱫᱴᱟᱝ ᱞᱟᱠᱪᱟᱨ ᱛᱷᱟᱯᱚᱱ ᱞᱮᱫᱟ ᱡᱟᱦᱟᱸ ᱫᱚ ᱯᱳᱱ ᱥᱚᱛᱟᱵᱫᱤ ᱫᱷᱟᱹᱵᱤᱡ ᱩᱛᱱᱟᱹᱣ ᱞᱮᱱᱟ ᱟᱨ ᱚᱱᱟ ᱛᱟᱭᱚᱢ ᱟᱫ ᱮᱱᱟ᱾ ᱑᱗᱙᱐ ᱠᱷᱨᱤᱥᱴᱟᱵᱫᱚ ᱨᱮ ᱮᱭᱤᱪ.ᱮᱢ.ᱮᱥ ᱵᱳᱱᱴᱤ ᱟᱨ ᱛᱟᱦᱤᱛᱤᱭᱟᱱ ᱠᱚ ᱨᱮᱱ ᱢᱤᱫ ᱜᱟᱫᱮᱞ ᱵᱨᱤᱴᱤᱥ ᱞᱟᱹᱲᱦᱟᱹᱭᱤᱭᱟᱹ ᱠᱚ ᱫᱟᱨᱟᱭ ᱛᱮ ᱯᱤᱴᱚᱠᱟᱭᱨᱱ ᱨᱮ ᱟᱨᱦᱚᱸ ᱜᱤᱨᱟᱹᱵᱟᱹᱥᱤ ᱛᱷᱟᱯᱚᱱ ᱞᱮᱱᱟ᱾ ᱮᱰᱟᱢᱥᱴᱟᱣᱩᱱ ᱨᱮᱭᱟᱜ ᱧᱩᱛᱩᱢ ᱦᱩᱭ ᱟᱠᱟᱱᱟ ᱢᱩᱪᱟᱹᱫ ᱞᱟᱹᱲᱦᱟᱹᱭᱤᱡ ᱡᱚᱱ ᱮᱰᱟᱢᱥ ᱟᱜ ᱧᱩᱛᱩᱢ ᱛᱮ᱾